wickkiey/tamil-wikipedia-chunked huggingface dataset:
# விக்கிப்பீடியா:முதற்பக்கக் கட்டுரைகள்/டிசம்பர் 8, 2013

**முன்னேசுவரம்** இலங்கையில் உள்ள சிவன் கோவில்களில் காலத்தால் மிகவும் முற்பட்டது ஆகும். மூர்த்தி, தலம், தீர்த்தம் என்பன முறையாய் அமைந்த இத்திருத்தலம் அழகேசுவரம் எனவும் வழங்கப்படுகின்றது. இக்கோவில் இலங்கையில் உள்ள பஞ்ச ஈசுவரங்களில் முதன்மையானது. இக்கோயிலில் இன, சமய, மொழி வேறுபாடின்றி பல இனத்தவரும் வழிபட்டு வருகின்றனர். இலங்கையின் வடமேற்கே புத்தளம் மாவட்டத்தில் சிலாபம் நகரில் அமைந்துள்ளது. இத்தலத்தை இராமர், வியாசர் முதலியோர் வழிபட்டதாக தட்சணகைலாசபுராணம் குறிப்பிடுகின்றது. குளக்கோட்ட மன்னன் இவ்வாலயத்தைப் புனர்நிர்மாணம் செய்ததுடன், அதற்கு 64 கிராமங்களை வழங்கியதாகவும் முன்னேஸ்வர மான்மியத்தில் குறிப்பிடப்பட்டுள்ளது. கோட்டை அரசன் ஆறாம் பராக்கிரமபாகு இக்கோயிலுக்குத் திருப்பணிகள் செய்ததுடன் பல கிராமங்களையும் மானியமாக அளித்துள்ளான். போர்த்துக்கேயர் 1578 இல் முன்னேசுவர ஆலயத்தை அழித்துச் சூறையாடி, இத்தலத்துக்கு உரித்துடையதான வளம் மிகுந்த நிலங்களையும் அபகரித்தனர். **மேலும்...**
---
**சுந்தர சண்முகனார்** (1922-1977) புதுவையில் வாழ்ந்து மறைந்த தமிழறிஞர், கவிஞர், எழுத்தாளர். தமிழில் புதிய துறைகளில் ஆய்வினை மேற்கொண்டவர். நூல் தொகுப்புக்கலை, அகராதியியல்கலை ஆகிய துறைகள் பற்றி முதன்முறையாக முறையியல் நூல்களைப் படைத்தவர். ஆற்றுப்படுகை அணுகுமுறையில் பண்பாட்டு ஆய்வைத் தொடங்கி வைத்த முன்னோடி. 70 இற்கும் மேற்பட்ட நூல்களை எழுதியுள்ளார். இவருடைய படைப்புகள் அனைத்தும் 2010 ஆம் ஆண்டில் தமிழக அரசால் நாட்டுடைமை ஆக்கப்பட்டு உள்ளன. சண்முகனார் திருவையாறு அரசர் கல்லூரியில் படித்து வித்துவான் பட்டம் பெற்றார். 1952 இல் ஆசிரியர் பயிற்சிப் படிப்பில் தேர்ந்தார். ஞானியார் அடிகளின் பரிந்துரையைப் பெற்று மயிலம் சிவஞானபாலைய அடிகள் தமிழ்க் கல்லூரியில் தமிழ் விரிவுரையாளராகவும் பணியேற்றார். 1947-இல் புதுச்சேரியில் பைந்தமிழ் பதிப்பகம் என்னும் நூல் வெளியீட்டு நிறுவனத்தைத் தொடங்கினார். புதுச்சேரி பெத்திசெமினார் பள்ளியில் தமிழ்த்துறைத் தலைவராகவும் பின்னர் புதுவை அரசினர் ஆசிரியர் பயிற்சி நடுவத்தில் தமிழ்ப் பேராசிரியராகப் பணியாற்றி ஓய்வு பெற்றார்.**மேலும்...**
# அல்வர் மாவட்டம்

**அல்வார் மாவட்டம்** (ஆங்கிலம்: Alwar District) வட இந்தியாவின் ராஜஸ்தான் மாநிலத்தில் உள்ள மாவட்டங்களுள் ஒன்று ஆகும். இம்மாவட்டத்தின் தலைநகர் அல்வார் நகரம் ஆகும். இம்மாவட்டமானது மொத்தம் 8,380 சதுர கிலோமீட்டர்கள் பரப்பளவு கொண்டது. இம்மாவட்டதின் எல்லைகளாக *ரேவாரி மாவட்டம்*, *பரத்பூர் மாவட்டம்*, *மேவாத் மாவட்டம்*, *தௌசா மாவட்டம்* மற்றும் ஜெய்ப்பூர் மாவட்டம் ஆகியவை அமைந்துள்ளது. 2011 ஆம் ஆண்டின் மக்கள் தொகைக் கணக்கெடுப்பின் படி இம்மாவட்டம் ராஜஸ்தானின் மூன்றாவது அதிக மக்கள் தொகை கொண்ட மாவட்டமாக விளங்குகிறது.
# அல்வர் மாவட்டம்

## மாவட்டப் பிரிப்பு

இம்மாவட்டத்தின் சில வருவாய் வட்டங்களைக் கொண்டு புதிய கைர்தல் திஜாரா மாவட்டம் 7 ஆகஸ்டு 2023 அன்று நிறுவப்பட்டது.
# அல்வர் மாவட்டம்

## நிர்வாகம்

அல்வர் மாவட்டத்தில் அல்வார், பன்பூர், பெஹ்ரர், கோவிந்த்கர், கதுமார், கிஷன்கர் பாஸ், கோட்காசிம், லக்ஷ்மங்கர், முண்டவர், ராஜ்கர், ராம்கர், தனகாசி, திஜாரா, நீம்ரானா, ரெனி, மலகேரா ஆகிய 16 தெஹ்சில் பிரிவுகள் காணப்படுகின்றன.
# அல்வர் மாவட்டம்

## தொழிற்துறைகள்

இந்தமாவட்டத்தின் அல்வார், பிவாடி, நீம்ரானா, பெஹ்ரர், ஷாஜகான்பூர் போன்ற தொழிற்துறை வளாகங்களில் ஜி.எஸ். ஃபார்ம்பூட்டர், அசோக் லேலண்ட், பெப்சி, பாரிவேர், கஜாரியா செராமிக்ஸ் மற்றும் ஹோண்டா மோட்டார்ஸ் போன்ற நிறுவனங்கள் உற்பத்தி ஆலைகளைக் கொண்டுள்ளன.
# அல்வர் மாவட்டம்

## விவசாயம்

ராஜஸ்தானில் விவசாய உற்பத்தியில் அல்வர் மாவட்டத்திற்கு முக்கிய இடம் உண்டு. மாவட்டத்தின் மொத்த புவியியல் பரப்பளவு 7,83,281 ஹெக்டேயர் ஆகும். இது மாநிலத்தின் 2.5 சதவீதமாகும். 2010–2011 ஆம் ஆண்டில் நிகர சாகுபடி பகுதி 5,07,171 ஹெக்டேயர் ஆகும். அதில் 4,51,546 பரப்பளவில் (சுமார் 83%) பாசன வசதி உண்டு. மீதமுள்ள 82,903 (17% வீதம்) நீர்ப்பாசனம் செய்யப்படவில்லை. இரட்டை பயிர் செய்கை பரப்பளவு 252 ஹெக்டேயர் ஆகும். காரீப் பருவத்தில் பஜ்ராவில் மக்காச் சோளம், ஜோவர், காரிஃப் பருப்பு வகைகள், அர்ஹர், எள், பருத்தி, குவார் போன்றவை சுமார் 3,29,088 ஹெக்டேயரில் (42%) விதைக்கப்படுகின்றன. மேலும் ரபி பருவத்தில் கோதுமை, பார்லி, கிராம், கடுகு, தரமிரா, ராபி பருப்பு வகைகள் சுமார் 4,52,527 ஹெக்டேயரில் (58%) பயிரிடப்படுகின்றது. நீர்ப்பாசனத்தின் முக்கிய ஆதாரம் கிணறுகள் மற்றும் குழாய் கிணறுகள் ஆகும். பத்து ஆண்டுகளில் சராசரி மழைவீழ்ச்சி 724 மி.மீ ஆகும். மாவட்டத்தின் மழைப்பொழிவு சீரற்றது. சீரற்ற மழைவீழ்ச்சியின் காரணமாக விவசாய உற்பத்தியும், பயிர் முறைகளும் பாதிக்கப்படுகின்றன. இதனால், மாவட்டத்தின் விவசாயம் மழைப் பரவலைப் பொறுத்தது. 2016 ஆம் ஆண்டு செப்டம்பர் முதல் சராசரி மழை வீழ்ச்சி 217 மி.மீ ஆகும்.
# அல்வர் மாவட்டம்

## பிரபலமான இடங்கள்

அல்வர் மாவட்டத்தில் ஆரவலி மலையில் அமைந்துள்ள பாலா கில்லா (அல்வர் கோட்டை) ராஜஸ்தானில் உள்ள சிறந்த கோட்டைகளில் ஒன்றாகும். இந்த கோட்டை எந்தவொரு மன்னராலும் கைப்பற்றப்படவில்லை என்று கூறப்படுகிறது. அதன் பின்னால் நிகும்ப் மஹால் உள்ளது. நகரத்தில் பல சிறிய அரண்மனைகள் மற்றும் ஓவியங்கள், கவசங்கள் மற்றும் பழைய ஆயுதங்களின் தொகுப்புடன் ஒரு பழைய அருங்காட்சியகம் உள்ளன. ஆறு முதல் ஒன்பதாம் நூற்றாண்டு வரை கட்டப்பட்ட சிவபெருமானுக்கு அர்ப்பணிக்கப்பட்ட பழமையான நீல்காந்த் கோயில் அமைந்துள்ளது.  
பங்கர் கோட்டை எனப்படும் பேய் கோட்டை அமைந்துள்ளது. இந்திய தொல்பொருள் ஆய்வு மையம் கோட்டை வாயிலில் ஒரு பலகையை அமைத்துள்ளது. சூரிய அஸ்தமனத்திற்குப் பிறகு மற்றும் சூரிய உதயத்திற்கு முன்பாக சுற்றுலாப் பயணிகள் கோட்டை பகுதிக்குள் தங்க தடை விதிக்கப்பட்டுள்ளது. இந்த கோட்டை ஒரு முக்கிய சுற்றுலா அம்சமாக மாறியுள்ளது.  
300 வருட பழமையான நிசாம் நகரின் (லக்ஷ்மங்கர்) ராயல் ராவ் ஹவேலி எனும் இடம் கெஸ்ரோலி கோட்டையில் இருந்து அகாரா-டெல்லி சாலையில் 25 கி.மீ தூரத்தில் உள்ளது. அல்வர் மன்னரான எச்.எச். யஷ்வந்த் சிங்கின் உறவினராக இருந்த எச்.எச்.ராவ் பெரோ சிங் (ரியாஸ்டார்) இதை நிறுவினார்.  
இந்த மாவட்டத்தில் சரிஸ்கா புலிகள் காப்பகம் அமைந்துள்ளது. மேலும் இந்த மாவட்டத்தின் வழியாக அர்வாரி நதி பாய்கிறது.
# அல்வர் மாவட்டம்

## புள்ளிவிபரங்கள்

2011 ஆம் ஆண்டின் சனத்தொகை கணக்கெடுப்பின் படி அல்வர் மாவட்டத்தில் 3,671,999 மக்கள் வசிக்கின்றனர்.
# அல்வர் மாவட்டம்

## இதனையும் காண்க

- கைர்தல் திஜாரா மாவட்டம்
# வலைவாசல்:வானியல்/தேர்வுக்கட்டுரை

இப்பகுதியிலுள்ளவை விக்கிப்பீடியாவின் வானியல் வலைவாசலின் ஒரு பிரிவான தேர்வுக்கட்டுரை என்ற பகுதியில் காட்சிப்படுத்தப்பட்டவை.  
தாங்களும் வானியல் வலைவாசலில் காட்சிப்படுத்துவதற்கான சிறப்பு பக்கங்களைப் **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)
# வலைவாசல்:வானியல்/தேர்வுக்கட்டுரை

## 1

வலைவாசல்:வானியல்/தேர்வுக் கட்டுரை/1
# வலைவாசல்:வானியல்/தேர்வுக்கட்டுரை

## 2

வலைவாசல்:வானியல்/தேர்வுக் கட்டுரை/2
# வலைவாசல்:வானியல்/தேர்வுக்கட்டுரை

## 3

வலைவாசல்:வானியல்/தேர்வுக் கட்டுரை/3
# வலைவாசல்:வானியல்/தேர்வுக்கட்டுரை

## 4

வலைவாசல்:வானியல்/தேர்வுக் கட்டுரை/4
# வலைவாசல்:வானியல்/தேர்வுக்கட்டுரை

## பரிந்துரைகள்

சில மேம்பாடுகளைச் செய்தால் கீழ்வரும் கட்டுரைகளை வலைவாசலில் இடம் பெறச் செய்யலாம்.
# பார்த்த ஞாபகம் இல்லையோ (தொலைக்காட்சித் தொடர்)

**பார்த்த ஞாபகம் இல்லையோ** கலைஞர் டிவியில் திங்கள் முதல் வியாழன் வரை தினமும் இரவு 8.30 மணிக்கு ஒளிபரப்பான மெகாத்தொடர். இந்தத் தொடரின் கதை மற்றும் கிரியேட்டிவ் ஹெட்டுமான குஷ்பு சுந்தர் ஓவியாவாக நடிக்கிறார்.  
- திரைக்கதை வசனம் -கே.என்.நடராஜ்
- கதை -குஷ்பு சுந்தர்
- ஒளிப்பதிவு -பொன்ஸ் சந்ரா
- இயக்கம் -என்.பிரியன்
- தயாரிப்பு -குஷ்பு சுந்தரின் அவ்னி டெலி மீடியா
# கேம்பிரிட்ச்

**கேம்பிரிட்ஜ்** நகர் ஒரு பல்கலைக்கழக நகரம் மேலும், இது கேம்ப்ரிட்ஜ்சயரின் மாவட்ட நிர்வாக மையமாக உள்ளது. இது லண்டனில் இருந்து சுமார் 50 மைல் (80 கி.மீ.) வடக்கு, கேம் ஆற்றின் அருகே கிழக்கு ஆங்கிலியாவில் உள்ளது. ஐக்கிய ராச்சிய மக்கள் தொகை கணக்கெடுப்பு 2011 படி, அதன் மக்கள் தொகை (24,488 மாணவர்கள் உட்பட) 123,867 இருந்தது . இங்கு கேம்பிரிச்சுப் பல்கலைக்கழகம் அமைந்துள்ளது.
# வலைவாசல்:ஆசியா/பிற விக்கிமீடியா திட்டங்கள்

| ** &nbsp;விக்கிசெய்திகளில்**&nbsp; | ** &nbsp;விக்கிமேற்கோள்களில்**&nbsp; | ** &nbsp;விக்கிநூல்களில்**&nbsp; | ** &nbsp;விக்கிமூலத்தில்**&nbsp; | ** &nbsp;விக்சனரியில்**&nbsp; | ** விக்கிப்பொதுவில்** |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
# தங்க முக்கோணம் (பல்கலைக்கழகங்கள்)

தங்க முக்கோணம் (Golden Triangle) ஆக்ஸ்போர்டு, கேம்பிரிட்ஜ் மற்றும் லண்டன் தெற்கு ஆங்கிலம் நகரங்களில் அமைந்துள்ள முன்னணி பல்கலைக்கழகங்களின் தொகுதியின் ஒரு அதிகாரப்பூர்வமற்ற பெயர். ஆக்சுபோர்டு மற்றும் கேம்பிரிட்ஜ் பல்கலைக்கழகங்கள் முக்கோணத்தின் வடிவில் இரு முனைகளாக இருக்கின்றன. மூன்றாவது முனையாக இம்பேரியல் லண்டன் கல்லூரி, லண்டன் பொருளாதார பள்ளி, ககிங்ஸ் லண்டன் கல்லூரி ஆகியவை லண்டன் பல்கலைக்கழகத்துடன் இணைந்து செயல்படுகின்றன. இந்த மூன்று பல்கலைக்கழகங்களே ஆராய்ச்சியின் மூலம் நிறைய வருவாயை ஈட்டித் தருகின்றன.  
தங்க முக்கோணத்தின் உறுப்பினர்களாகக் கருதப்படும் பல்கலைக்கழகங்களின் பட்டியல் குறித்து ஆதாரங்களுக்கு இடையில் மாறுபாடு காணப்படுகின்றது. பொதுவாக கேம்பிரிட்ஜ் பல்கலைக்கழகம், ஆக்ஸ்போர்டு பல்கலைக்கழகம், இலண்டன் இம்பீரியல் கல்லூரி, கிங்ஸ் கல்லூரி லண்டன், லண்டன் ஸ்கூல் ஆஃப் எகனாமிக்ஸ் மற்றும் லண்டன் பல்கலைக்கழகக் கல்லூரி ஆகியவை இதில் அடங்கும்.
# வலைவாசல்:ஆசியா/தொடர்புடைய வலைவாசல்கள்

<div id:"தொடர்புடைய வலைவாசல்கள்"></div>
| ஒங்கொங்
rect 0 0 1000 750 ஒங்கொங்
desc </imagemap></div> | இலங்கை
rect 0 0 1000 750 இலங்கை
desc </imagemap></div> | இந்திய அரசு
rect 0 0 1000 750 இந்திய அரசு
desc </imagemap></div> | தமிழ்நாடு
rect 0 0 1000 750 தமிழ்நாடு
desc </imagemap></div> | தமிழீழம்
rect 0 0 1000 750 தமிழீழம்
desc </imagemap></div> | இந்தியா
rect 0 0 1000 750 இந்தியா
desc </imagemap></div> |  |
| --- | --- | --- | --- | --- | --- | --- |
| **ஒங்கொங்** | **இலங்கை** | **இந்திய அரசு** | **தமிழ்நாடு** | **தமிழீழம்** | **இந்தியா** | }<noinclude> </noinclude> |
# துவும்பா

**துவும்பா** (*Toowoomba*) என்பது ஆஸ்திரேலியாவில் குயின்சுலாந்து மாகாணத்தில் உள்ள நகரம். இது பிறிஸ்பேன் நகரில் இருந்து 127 கி.மீ தொலைவில் உள்ளது. இங்கு ஈஸ்டர்பெஸ்ட் என்ற நிகழ்வு நடைபெறும். 150க்கும் அதிகமான பூங்காக்கள் உள்ளன. டார்லிங் டிரவுன்ஸ் பகுதியின் தலைநகரம் இதுவே. கிரேட் டிவைடிங் ரேஞ்சு என்ற மலைத்தொடரை ஒட்டி அமைந்துள்ளது.
# ஞானசம்பந்தன்

ஞானசம்பந்தன் என்ற பெயரில் உள்ள கட்டுரைகள்:
- திருஞானசம்பந்தர் - சைவ அடியார்
- அ. ச. ஞானசம்பந்தன் - எழுத்தாளர், இலக்கிய விமர்சகர்
- கு. ஞானசம்பந்தன் - பட்டிமன்றப் பேச்சாளர், எழுத்தாளர்
- சொ. ஞானசம்பந்தன் - எழுத்தாளர், மொழிபெயர்ப்பாளர்
# இம்பட்டிக்கி

இம்பட்டிக்கி (Batiki) என்பது பிஜி நாட்டிற்கு சொந்தமான தீவு. இது லோமாய்விட்டி தீவுக்கூட்டத்தைச் சேர்ந்தது. இது 12 சதுர கி.மீ பரப்பளவைக் கொண்டது. குறைந்தளவிலான மக்கள் வசிக்கின்றனர். இங்கு போக்குவரத்து வசதிகள் இல்லை. சிறிய பள்ளியும், மருத்துவமனையும் உள்ளன. படகுகளின் மூலம் போக்குவரத்து மேற்கொள்ளப்படுகிறது. முவா, யவு, மனுக்கு, நய்கனி ஆகிய சிற்றூர்கள் உள்ளன.
# வீரபாண்டியன்

**வீர பாண்டியன்** என்பது பாண்டியர்கள் தங்களுக்கு வைத்துக் கொண்ட பெயர்களில் ஒன்று. இப்பெயரில் பல பாண்டிய மன்னர்கள் இருந்தனர். அவர்களின் பட்டியல் கீழே.
# வீரபாண்டியன்

## வீரபாண்டியன் எனப் பெயர் பெற்றோர்

1. முதலாம் வீரபாண்டியன் - கி.பி. 946-966
1. சடையவர்மன் வீரபாண்டியன் - கி.பி. 1175-1180
1. இரண்டாம் சடையவர்மன் வீரபாண்டியன் - கி.பி. 1251-1281  
இவர்களைத்தவிர வீரபாண்டியன் என்ற பெயரில் பல இளவரசர்களும் இருந்தனர்.
# இம்பவு (தீவு)

**இம்பவு** (Bau) என்பது பிஜி நாட்டில் உள்ள தீவு. இது விட்டிலெவு தீவிற்கு கிழக்கில் அமைந்துள்ளது.  
கும்புனா தொகுதிக்கு இம்பவு நகரமே தலைநகரம் ஆகும். இது தைலிவு மாகாணத்தின் மையமாக உள்ளது. இங்கு பழைய கிறித்தவ தேவாலயம் உள்ளது.  
பிஜிய மொழிக்கு பல்வேறு வட்டார வழக்குகள் உள்ளன. இந்த தீவில் பேசப்படும் வழக்கே அரசால் பொதுவழக்காக ஏற்கப்பட்டுள்ளது.
# பாதுகாப்பு அடையாள விண் பகுதி

**பாதுகாப்பு அடையாள விண் பகுதி** (ADIZ - air defense identification zone) என்பது அந்நிய விண் ஊர்திகள் தங்களது விண் எல்லையைக் கடக்கும் பொழுது அவ்வூர்திகளின் அடையாளத்தைத் தெரியப்படுத்தும் விதத்தில் சில தகவல்களை அளிக்க வேண்டும் என்ற கட்டுப்பாட்டை ஒரு நாடு விதித்திருக்கும் பகுதியாகும். அதாவது ஒரு நாட்டின் எல்லைக்குள் இருக்கும் விண் பகுதியில் மற்றொரு நாட்டின் விண் ஊர்திகள் பறப்பதற்கு முன் அல்லது பறக்கும் பொழுது சில நடைமுறைகளைப் பின்பற்ற வேண்டும் அல்லது இசைவு பெற வேண்டும் என்ற கட்டுப்பாடு விதிக்கப்பட்டு இருக்கும் விண் பகுதியே பாதுகாப்பு அடையாள விண் பகுதி ஆகும்.  
உலக வரைபடத்தில் புவியியல் என்றும் அரசியல் என்றும் இரண்டு வேறுபாடுகளை நாம் பார்த்திருக்கிறோம். புவியியல் என்பது இயற்கையானது. அரசியல் என்பது மனிதன் உருவாக்கியது. மனிதனின் ஆளுமையின் திறனே அரசியல் எல்லைகளை முடிவு செய்கிறது. அந்த எல்லைகளைப் பூமியுடன் நிறுத்திக்கொள்ளாமல் விண்வெளியிலும் வரையறுத்துக் கொண்டதன் விளைவே **பாதுகாப்பு அடையாள விண் பகுதி** ஆகும். உலகில் உள்ள பெரும்பாலும் அனைத்து நாடுகளுமே இது போல் தங்களுக்கென்று தனித் தனி பாதுகாப்பு அடையாள விண் பகுதிகளைக் கொண்டுள்ளன.
# கேக்காவ்துரோவ் மாகாணம்

**கேக்காவ்துரோவ்** (*Cakaudrove*) பிஜியின் மாகாணங்களில் ஒன்று. வானுவாலெவு தீவில் உள்ளது. இதன் பரப்பளவு 2,816 சதுர கிலோமீட்டர்கள் ஆகும். இங்குள்ள ஒரே பெரிய நகரம் சவுசவு ஆகும். இந்த மாகாணத்தை நிர்வகிக்க, கேக்காவ்துரோவ் மாகாண மன்றம் உள்ளது.
# கேக்காவ்துரோவ் மாகாணம்

## மக்கள்

இங்கு 49,344 மக்கள் வாழ்கின்றனர். இவர்களில் 25,871 பேர் ஆண்கள், 23,473 பெண்கள் ஆவர். 35,978 பிஜியர்களும், 7,928 பிஜி இந்தியர்களும், 5,438 ஏனைய இனத்தைச் சேர்ந்த மக்களும் வாழ்கின்றனர்.
# கடுங்கோன்

இறையனார் களவியல் உரை குறிப்பிடுகிறது. முத்தொள்ளாயிரம் என்னும் நூல் கடுங்கோன் என்னும் பெயரால் பாண்டிய மன்னன் ஒருவனைச் சுட்டுகிறது. வேறு சான்றுகள் கடுங்கோனைப் பற்றிக் கிடைக்காததால் இவனை வரலாற்றுக்கு முந்தைய தொல்பழங்காலப் பாண்டியர் பட்டியலில் ஒருவனாகக் கொள்ளலாம். களப்பிரர்களை அழித்த இடைக்காலப் பாண்டியன் ஒருவனும் கடுங்கோன் எனப் பெயர் பெற்றுள்ளான்.  
‘கடுங்கோ’ என்னும் பெயருடன் செல்வக் கடுங்கோ வாழியாதன் என்னும் அரசனும், பாலை பாடிய பெருங்கடுங்கோ, மருதம் பாடிய இளங்கடுங்கோ என்னும் புலவர்களும் காணப்படுகின்றனர்.  
கடுங்கோன், கடுங்கோ என்னும் பெயர்களை எண்ணும்போது முதல் இரண்டு தமிழ்ச்சங்கங்கள் இருந்த குமரிக் கண்டத்தில் சேர சோழ பாண்டியர் பாகுபாடு இல்லை எனக் கொள்ள இடமுண்டு.  
ஆயின் குமரிக்கண்டத் தமிழர் பாண்டியர் எனத் தகும்.
# அல்வார்

**அல்வார்** அல்லது **அல்வர்** (ஆங்கிலம்: Alwar, ராஜஸ்தானி: अलवर) நகரம் வட இந்தியாவின் ராஜஸ்தான் மாநிலத்தில் உள்ளது. இந்நகரம் அல்வார் மாவட்டத்தின் தலைநகர் ஆகும்.
இந்நகரமானது இந்தியத் தலைநகர் டெல்லியிலிருந்து 160 கிலோமீட்டர்கள் தொலைவிலும் ஜெய்ப்பூரிலிருந்து 150 கிலோமீட்டர்கள் தொலைவிலும் அமைந்துள்ளது. இந்தியாவின் அதிகபட்ச வெப்பநிலையான 50.6 °செல்ஸியஸ் 1956 ஆம் ஆண்டு மே மாதம் 10 ஆம் தியதி இந்நகரில் பதிவானது. இந்நகரத்தின் அமைவிடம் ஆகும். இந்நகரானது கடல் மட்டத்திலிருந்து 271 மீட்டர்கள் உயரத்தில் அமைந்துள்ளது.
# ஜெய்ப்பூர் மாவட்டம்

**ஜெய்ப்பூர் மாவட்டம்** (ஆங்கிலம்Jaipur District) வட இந்தியாவின் ராஜஸ்தான் மாநிலத்தில் உள்ள மாவட்டங்களுள் ஒன்று ஆகும். ஜெய்ப்பூர் நகரம் இம்மாநிலத்தின் தலைநகர் ஆகும். இந்தியாவின் அதிக மக்கட்தொகை கொண்ட நகரங்களில் இந்நகரம் 10 வது இடத்தில் உள்ளது. இம்மாவட்டமானது மொத்தம் 11,152 சதுர கிலோமீட்டர்கள் பரப்பளவு கொண்டது.  
இம்மாவட்டத்தின் எல்லைகளாக சீகர் மாவட்டம், அல்வார் மாவட்டம், தௌசா மாவட்டம், *சவாய் மாதோபூர் மாவட்டம்*, *டோங் மாவட்டம்*, ஆஜ்மீர் மாவட்டம் மற்றும் நாகவுர் மாவட்டம் ஆகியவை அமைந்துள்ளது. 2011 ஆம் ஆண்டின் மக்கட்தொகைக் கணக்கெடுப்பின் படி இம்மாவட்டத்தின் மக்கள் தொகை 66,63,971 ஆகும்.
# ஜெய்ப்பூர் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# வலைவாசல்:ஆசியா/சிறப்புக் கட்டுரை

இப்பகுதியிலுள்ளவை விக்கிப்பீடியாவின் ஆசிய வலைவாசலின் ஒரு பிரிவான சிறப்பு கட்டுரை என்ற பகுதியில் காட்சிப்படுத்தப்பட்டவை.  
தாங்களும் ஆசிய வலைவாசலில் காட்சிப்படுத்துவதற்கான சிறப்பு பக்கங்களைப் **பரிந்துரைக்கலாம்**. (காப்பகமானது காட்சிப்படுத்தப்பட்டதன் அடிப்படையில் அடுக்கப்பட்டுள்ளது.)  
;வடிவமைப்பு  
<pre>  
<noinclude>  
</noinclude>
</pre>
# வலைவாசல்:ஆசியா/சிறப்புக் கட்டுரை

## காப்பகம்

### 1 கட்டுரை

வலைவாசல்:ஆசியா/தேர்வுக் கட்டுரை/1
# வலைவாசல்:ஆசியா/சிறப்புக் கட்டுரை

## காப்பகம்

### 2 கட்டுரை

வலைவாசல்:ஆசியா/தேர்வுக் கட்டுரை/2
# வலைவாசல்:ஆசியா/சிறப்புக் கட்டுரை

## காப்பகம்

### 3 கட்டுரை

வலைவாசல்:ஆசியா/தேர்வுக் கட்டுரை/3
# வலைவாசல்:ஆசியா/சிறப்புக் கட்டுரை

## காப்பகம்

### 4 கட்டுரை

வலைவாசல்:ஆசியா/தேர்வுக் கட்டுரை/4
# வலைவாசல்:ஆசியா/சிறப்புக் கட்டுரை

## காப்பகம்

### 5 கட்டுரை

வலைவாசல்:ஆசியா/தேர்வுக் கட்டுரை/5
# வலைவாசல்:ஆசியா/சிறப்புக் கட்டுரை

## காப்பகம்

### 6 கட்டுரை

வலைவாசல்:ஆசியா/தேர்வுக் கட்டுரை/6
# வலைவாசல்:ஆசியா/சிறப்புக் கட்டுரை

## காப்பகம்

### 7 கட்டுரை

வலைவாசல்:ஆசியா/தேர்வுக் கட்டுரை/7
# வலைவாசல்:ஆசியா/சிறப்புக் கட்டுரை

## காப்பகம்

### 8 கட்டுரை

வலைவாசல்:ஆசியா/தேர்வுக் கட்டுரை/8
# வலைவாசல்:ஆசியா/சிறப்புக் கட்டுரை

## காப்பகம்

### 9 கட்டுரை

வலைவாசல்:ஆசியா/தேர்வுக் கட்டுரை/9
# வலைவாசல்:ஆசியா/சிறப்புக் கட்டுரை

## காப்பகம்

### 10 கட்டுரை

வலைவாசல்:ஆசியா/தேர்வுக் கட்டுரை/10
# வலைவாசல்:ஆசியா/சிறப்புக் கட்டுரை

## காப்பகம்

### 11 கட்டுரை

வலைவாசல்:ஆசியா/தேர்வுக் கட்டுரை/11
# வலைவாசல்:ஆசியா/சிறப்புக் கட்டுரை

## காப்பகம்

### 12 கட்டுரை

வலைவாசல்:ஆசியா/தேர்வுக் கட்டுரை/12
# வலைவாசல்:ஆசியா/சிறப்புக் கட்டுரை

## காப்பகம்

### 13 கட்டுரை

வலைவாசல்:ஆசியா/தேர்வுக் கட்டுரை/13
# வலைவாசல்:ஆசியா/சிறப்புக் கட்டுரை

## காப்பகம்

### 14 கட்டுரை

வலைவாசல்:ஆசியா/தேர்வுக் கட்டுரை/14
# வலைவாசல்:ஆசியா/சிறப்புக் கட்டுரை

## காப்பகம்

### 15 கட்டுரை

வலைவாசல்:ஆசியா/தேர்வுக் கட்டுரை/15
# வலைவாசல்:ஆசியா/சிறப்புக் கட்டுரை

## காப்பகம்

### 16 கட்டுரை

வலைவாசல்:ஆசியா/தேர்வுக் கட்டுரை/16
# வலைவாசல்:ஆசியா/சிறப்புக் கட்டுரை

## காப்பகம்

### 17 கட்டுரை

வலைவாசல்:ஆசியா/தேர்வுக் கட்டுரை/17
# வலைவாசல்:ஆசியா/சிறப்புக் கட்டுரை

## காப்பகம்

### 18 கட்டுரை

வலைவாசல்:ஆசியா/தேர்வுக் கட்டுரை/18
# வலைவாசல்:ஆசியா/சிறப்புக் கட்டுரை

## காப்பகம்

### 19 கட்டுரை

வலைவாசல்:ஆசியா/தேர்வுக் கட்டுரை/19
# வலைவாசல்:ஆசியா/சிறப்புக் கட்டுரை

## காப்பகம்

### 20 கட்டுரை

வலைவாசல்:ஆசியா/தேர்வுக் கட்டுரை/20
# லேடி காஷ்

**லேடி காஷ்** எனப்படுபவர் சிங்கப்பூரைச் சேர்ந்த ஒரு சொல்இசைக் கலைஞராவார். 2007 முதல் இவர் சொல்லிசைப் பாடல்களைப் பாடுவதை தொழில்முறையாக மேற்கொண்டுவருகின்றார். இவரின் இயற்பெயர் கலைவாணி நாகராஜ் ஆயினும் லேடி காஷ் எனும் பெயரைத் தனது இசைப் பயணத்திற்காகத் தேர்ந்தெடுத்தார். 2008இல் கிருஷ்ஷி எனும் பாடகிகை தன்னுடன் இணைத்துக்கொண்டார். இருவரின் கூட்டை லேடி காஷ் மற்றும் க்ரிசி என்று பிரபலமாக அறியப்பட்டது. ஆயினும் 2012இன் இறுதிகளில் லேடி காஷ் இந்த இரட்டடையர் குழுவில் இருந்து பிரிந்து தனது தனிப்பட்ட பாடல்களை பாடும் முயற்சியில் தொடர்ந்தார்.  
லேடி காஷ் பல பிரபலமான இசை மேதைகளுடன் இது வரை பணியாற்றியுள்ளார். இவர்களில் ஹாரிஸ் ஜெயராஜ், ஜோஷ்ஷா ஸ்ரீதர் மற்றும் ஆஸ்கார் விருதை வென்ற ஏ.ஆர்.ரகுமான் போன்றோர் அடங்குகின்றனர். 2010 இல் நடைபெற்ற உலகத் தமிழ்ச் செம்மொழி மாநாட்டை முன்னிட்டு வெளியிடப்பட்ட செம்மொழியான தமிழ் மொழியாம் பாடலிலும் தோன்றியிருந்தமை குறிப்பிடத்தக்கதாகும்.
# பிரிப்பாற்றல்

அணுக்கருவில் புரோட்டான்களும் நியூட்ரான்களும் உள்ளன. ஏதாவது ஒரு துகளை கருவிலிருந்து அகற்றத் தேவைப்படும் ஆற்றல் - அத்துகளை கருவிலிருந்து பிரித்து எடுப்பதற்குத் தேவையான ஆற்றல் **பிரிப்பாற்றல்** (*Separation energy*) எனப்படுகிறது. இது பிணைப்பாற்றலுக்குச் (binding energy) சமமாகும்.
# பிரிப்பாற்றல்

## ஆதாரங்கள்

- A dictionary of Science-E.L.B.S
# 2013 லிட்டில் இந்தியா கலவரம்

**2013 லிட்டில் இந்தியா கலவரம்** (ஆங்கிலம்: *2013 Little India riots*) 2013 ஆம் ஆண்டு டிசம்பர் மாதம் 8 ஆம் தியதி சிங்கப்பூரில் நடந்தது. சிங்கப்பூரின் லிட்டில் இந்தியா பகுதியில் சிங்கப்பூர் நேரப்படி இரவு 21:23 அன்று இக்கலவரம் நடைபெற்றது. வாகன விபத்தில் வெளிநாட்டு ஊழியர் ஒருவர் கொல்லப்பட்டதைத் தொடர்ந்து இக்கலவரம் தொடங்கியது. *ரேஸ் கோர்ஸ் சாலை* மற்றும் *ஹேம்ஸ்பியர் சாலை* சந்திப்பில் நடைபெற்ற இக்கலவரத்தில் சுமார் 400 வெளிநாட்டு ஊழியர்கள் ஈடுபட்டனர். இக்கலவரத்தில் பேருந்து ஒன்றும் அவசர வாகனம் (emergency vehicle) தாக்கப்பட்டது. சுமார் இரண்டு மணி நேரம் இக்கலவரம் நடைபெற்றது. சிங்கப்பூரின் சுதந்திரத்திற்குப் பின் நடைபெற்ற இரண்டாவது கலவரம் ஆகும். முதல் கலவரம் 1969 ஆம் ஆண்டு நடைபெற்றது.
# 2013 லிட்டில் இந்தியா கலவரம்

## வாகன விபத்து

சிங்கப்பூரின் *லிட்டில் இந்தியா*வில் இந்தியத் தொழிலாளி சக்திவேல் குமாரவேலு மது அருந்திவிட்டு பேருந்தில் ஏறும் போது தவறி விழுந்து மரணம் அடைந்தார். இவர் இந்தியாவின் புதுக்கோட்டை மாவட்டத்தின் அரிமளத்திலுள்ள ஓணன்குடி கிராமத்தைச் சேர்ந்தவர் ஆவார். சக்திவேல் குமாரவேலு மது அருந்தியிருந்தார் என சிங்கப்பூர் காவல் துறையினர் உறுதிபடுத்தியுள்ளனர்.
# 2013 லிட்டில் இந்தியா கலவரம்

## கலவரம்

இரண்டு மணி நேரம் நடந்த இக்கலவரம் நள்ளிரவுக்குப் பின் முடிவுக்கு வந்தது. கலவரத்தின் போது மதுக் குப்பிகளை கலவரக்காரர்கள் வீசி எறிந்ததாக நேரில் கண்டவர்கள் தெரிவித்தனர். சிங்கப்பூரின் சிறப்புப் படைப் பிரிவு இக்கலவரத்தை முடிவுக்குக் கொண்டு வந்தனர். இக்கலவரத்தின் போது 25 அவசர வாகனங்கள் சேதமுற்றன. மேலும் 5 வாகனங்கள் தீவைத்துக் கொளுத்தப்பட்டன. இணையத்தில் பதிவேற்றப்பட்ட காணொளிகளில் கலவரக்காரர்கள் காவல்துறை வானங்களை தலைகீழாய் புரட்டினர்.
# 2013 லிட்டில் இந்தியா கலவரம்

## விசாரணை

சிங்கப்பூர் காவல் துறையின் அறிக்கையின் படி *சக்திவேல் குமாரவேலு* எனும் இந்திய கட்டுமானத் தொழிலாளி வாகன விபத்தில் இறந்ததைத் தொடர்ந்து இக்கலவரம் நடைபெற்றது.. வாகன ஓட்டுனர் கைது செய்யப்பட்டுள்ளார். கலவரத்தில் ஈடுபட்ட 24 இந்தியர்கள் கைது செய்யப்பட்டுள்ளனர்.
# 2013 லிட்டில் இந்தியா கலவரம்

## கைதானவர்களின் விபரம்

கலவரத்தில் கைதானவர்கள் விபரம் கீழே.
- சின்னத்தம்பி மல்லேசன்
- சின்னப்பா பிரபாகரன்
- சிங்காரவேலு விக்னேஷ்
- தியாகராஜன் ஶ்ரீபாலமுருகன்
- கருப்பையா திருநாவுக்கரசு
- பெரியையா கணேசன்
- ரவி அருண் வெங்கடேஷ்
- ரெங்கசாமி முருகானந்தம்
- அன்பரசன் வேல் முருகன்
- ராஜேந்திரன் மோகன்
- தங்கையா செல்வக்குமார்
- மகாலிங்கம் தவமணி
- செல்வநாதன் முருகேசன்
- அருண் கைலமூர்த்தி
- செல்வராஜ் கரிகாலன்
- போஸ் பிராபாகர்
- சின்ன்னப்பா கோவிந்தராசு
- கணேசன் அசோக்குமார்
- கிருஷ்ணன் சரவணன்
- சின்னப்பா விஜயரகுநாத பூபதி
- ராமலிங்கம் சக்திவேல்
- அழகப்பன் கந்தையா
- செல்வன்
- அன்பழகன்
கைது செய்யப்பட்டவர்கள் அனைவரும் நீதிமன்றத்தில் ஆஜர் செய்யப்பட்டனர். அவர்களின் மீதான குற்றம் தமிழ் மொழியில் வாசிக்கப்பட்டது. இந்த வழக்கு டிசம்பர் மாதம் 17 தியதி நீதிமன்றத்தில் விசாரிக்கப்படும். இந்தியத் தூதரகம் கைதானவர்களுக்கு சட்ட உதவி செய்துவருகிறது.
# 2013 லிட்டில் இந்தியா கலவரம்

## சன் தொலைக்காட்சியின் தவறான தகவல்

தமிழகத்தின் சன் தொலைக்காட்சி இக்கலவரம் பற்றிய தவறான தகவல்களை ஒளிபரப்பியது. இது தொடர்பாய் சிங்கப்பூர் காவல் துறையினரிடம் வழக்கு பதிவாகியுள்ளது. மேலும் சன் தொலைக்காட்சி நிறுவனம் சரியான செய்தியை தனது ஒளிபரப்பிலும் இணையத்திலும் வெளியிட வேண்டும் என கேட்டுக் கொள்ளப்பட்டுள்ளது. எனவே சன் தொலைக்காட்சி தனது தவறான செய்தி ஒளிபரப்புக்கு மன்னிப்புக் கேட்டுக் கொண்டது.
# 2013 லிட்டில் இந்தியா கலவரம்

## நாட்டைவிட்டு வெளியேற்றம்

கலவரம் தொடர்பாக 4000 நபர்களை சிங்கப்பூர் காவல்துறையினர் விசாரித்தனர். மேலும் 53 நபர்களை நாட்டைவிட்டு வெளியேற்றினர். இதில் 52 பேர் இந்திய நாட்டவர் ஒருவர் வங்காள தேசத்தைச் சேர்ந்தவர். இவர்கள் வேலை அனுமதி அட்டையுடன் சிங்கப்பூரில் பணிபுரிந்து வந்தனர். இவர்கள் நாட்டைவிட்டு வெளியேற்றப்பட்டதுடன், மீண்டும் சிங்கப்பூருக்குள் எதிர்காலத்தில் நுழையமுடியாது எனவும் சிங்கப்பூர் காவல் துறையினர் தெரிவித்துள்ளனர்.
# 2013 லிட்டில் இந்தியா கலவரம்

## தீர்ப்பு

- பிப்ரவரி 10, 2014 அன்று சிங்கப்பூர் நீதிமன்றம், இக்கலவரத்தின் போது கைது செய்யப்பட்ட நபர்களில் ஒருவரான *சின்னப்பா விஜயரகுநாத பூபதி*க்கு சிங்கப்பூர் சட்டப் பிரிவு 151-ன் படி 15 வாரங்கள் சிறைத் தண்டனை என தீர்ப்பளித்தது. *சின்னப்பா விஜயரகுநாத பூபதி* நேரடியாகக் கலவரத்தில் ஈடுபடவில்லை எனினும் காவலர்களின் ஆணையைக் கேட்டு கலைந்து செல்லாமல் கூடி நின்றதால் அவருக்கு இத்தண்டனை விதிக்கப்பட்டது.
- கட்டுமானப் பணியில் பணிபுரிந்து வந்த *ராமலிங்கம் சக்திவேல்* என்பவருக்கு 30 மாதங்கள் சிறைத்தண்டனையும் மூன்று பிரம்படிகளும் தண்டனையாக வழங்கப்பட வேண்டும் என சிங்கப்பூர் நீதிமன்றம் தீர்ப்பளித்துள்ளது.
- மூர்த்திக்கு 24 மாதங்கள் சிறைத் தண்டனை விதிக்கப்பட்டது.
- அன்பழகனுக்கு 18 மாதங்கள் சிறைத் தண்டனை விதிக்கப்பட்டது.
# சென்னை காதல்

***சென்னை காதல்*** (*Chennai Kadhal*) 2006ல் வெளிவந்த தமிழ்த் திரைப்படமாகும். பரத், ஜெனிலியா ஆகியோர் முக்கிய கதாப்பாத்திரத்தில் நடித்திருந்தனர்.
# சென்னை காதல்

## நடிகர்கள்

| நடிகர் | கதாப்பாத்திரம் |
| --- | --- |
| பரத் | கௌதம் |
| ஜெனிலியா | நர்மதா |
| ராதாரவி |  |
| தர்மவரப்பு சுப்பிரமணியம் |  |
| இமான் அண்ணாச்சி |  |
# அழகாய் இருக்கிறாய் பயமாய் இருக்கிறது

**அழகாய் இருக்கிறாய் பயமாய் இருக்கிறது** (*Azhagai Irukkirai Bayamai Irukkirathu*) 2006ல் விஜய் மில்டன் எழுதி இயக்கிய திரைப்படமாகும். இத்திரைப்படத்தில் பரத், மல்லிகா கபூர் ஆகியோர் முக்கிய கதாப்பாத்தரத்தில் நடித்திருந்தனர். யுவன் சங்கர் ராஜா இசையமைத்திருந்தார். 2006 ஆம் ஆண்டு மார்ச் மாதம் 25 ஆம் தேதியன்று இசை வெளியிடப்பட்டது. திரைப்படம் முதலில் ஊட்டியில் படமாக்கப்பட்டது.  
இத்திரைப்படத்திற்கு இசையமைப்பாளர் யுவன் சங்கர் ராஜா இசையமைத்தார். 2006 ஆம் ஆண்டு மார்ச்சு மாதம் 25 ஆம் நாள் இசைவெளியீடு நடத்தப்பட்டது.
# அழகாய் இருக்கிறாய் பயமாய் இருக்கிறது

## நடிகர்கள்

| நடிகர் | கதாப்பாத்திரம் |
| --- | --- |
| **பரத்** | **மனோ** |
| **அருண் விஜய்** | **பிரேம்** |
| **மல்லிகா கபூர்** | **சோதிலட்சுமி** (**"ஜோ"**) |
| **தீபு** | **நந்தினி** |
| **ரேனுகா** | **மலர்** |
| **எம். எசு. பாசுகர்** |  |
| **இலச்சுமனன்** | } |
# அழகாய் இருக்கிறாய் பயமாய் இருக்கிறது

## விமர்சனம்

ஆனந்த விகடன் வார இதழில் எழுதிய விமர்சனத்தில் "'ரெண்டு பேருக்கும் வந்தாதான் அது காதல். ஒருத்தருக்கு மட்டும் வந்தா அது ஆசை' - போன்ற வசனங்கள் அழகு. இரண்டாம் பாதியின் இழுவையைக் குறைத்திருந்தால் இன்னும் அழகாய் இருந்திருக்கும். இளமையான... குளுமையான... ரசனையான படைப்புக்காக புதுமுக இயக்குநர் விஜய் மில்டனுக்கு இது வெல்கம் டிக்கெட்!" என்று எழுதி மதிப்பெண்களை வழங்கினர்.
# பாலம் கல்யாணசுந்தரம்

**பாலம் கல்யாணசுந்தரம்** (பிறப்பு: ஆகத்து 1940) நூலகரும், சமூக சேவகரும் ஆவார். பாலம் என்ற அமைப்பை நடத்தி வருகிறார். இவர் நூலக அறிவியலில் தங்கப் பதக்கம் வாங்கியுள்ளார். தனது 35-ஆண்டு கால நூலகப் பணியில் தான் சம்பாதித்த அனைத்தையும் அறக்கட்டளைகளுக்கே கொடுத்து உள்ளார்.. ஏழைகளுக்கு தொண்டு செய்யவேண்டும் என்பதற்காகவே திருமணம் செய்து கொள்ளாமல் வாழ்கிறார்.
# பாலம் கல்யாணசுந்தரம்

## வாழ்க்கைச் சுருக்கம்

கல்யாணசுந்தரம் திருநெல்வேலி மாவட்டம் மேலக்கருவேலங்குளம் என்ற ஊரில் 1940ஆம் ஆண்டில் பிறந்தவர். திருமணமாகாதவர். பாளையங்கோட்டை தூய சவேரியார் கல்லூரியில் தமிழில் இளங்கலைப் பட்டம் பெற்றார். ஒரே ஒரு மாணவராக இருந்ததால் இவரை வேறு பாடம் எடுக்கச் சொல்லி வற்புறுத்தினார்கள். ஆனால் தமிழ் மொழி மேல் கொண்ட ஆர்வம் காரணமாக தமிழ் படிப்பதில் பிடிவாதமாக இருந்தார். பின்னர் கருமுத்து தியாகராஜ செட்டியார் பணம் கொடுத்துப் படிக்க உதவினார்.. 1963ஆம் ஆண்டு சென்னை பல்கலைக்கழகத்தில் படித்துக்கொண்டிருக்கும் பொழுது இந்திய சீனப் போரின் போது சவகர்லால் நேருவின் வானொலிப் பேச்சைக் கேட்டு தேசியப் பாதுகாப்பு நிதிக்காக எட்டரைப் பவுன் தங்கச் சங்கிலியை காமராசரிடம் கொடுத்துள்ளார். இவர் தூத்துக்குடி மாவட்டம் திருவைகுண்டத்தில் உள்ள ஸ்ரீ குமர குருபர சுவாமிகள் கலைக் கல்லூரியில் நூலகராகப் பணியாற்றி 1998-இல் ஓய்வு பெற்றார்.
# பாலம் கல்யாணசுந்தரம்

## தொண்டு நிறுவனம்

இவர் பாலம் என்ற தொண்டு நிறுவனத்தைத் தொடங்கி அதன் மூலம் சேவை செய்து வருகிறார்.
# பாலம் கல்யாணசுந்தரம்

## சிறப்புகள்

- இந்திய அரசின் இந்தியாவின் சிறந்த நூலகர் விருது
- கல்வியறிவில்லாத ஏழை மக்களுக்கு 30 கோடி நிதியுதவி
- சுபாஷ் கலியன் இயக்கியத்தில் வெளியான "பாலம் கல்யாணசுந்தரம்" பற்றிய ஆவணப்படம். 2012ஆம் ஆண்டு நடைபெற்ற மூன்றாவது நார்வே தமிழ்த் திரைப்பட விழாவில் சிறப்பு திரையிடலுக்குத் தேர்வானது.
- பில் கிளிண்டன் (அமெரிக்க அதிபர்) இந்தியா வந்தபோது அரசு சாரா இருவரை சந்திக்க விரும்பினார். இதில் ஒருவர் டாக்டர் ஆ. ப. ஜெ. அப்துல்கலாம் இன்னொருவர் பாலம் கல்யாண சுந்தரம்.
- 35 ஆண்டுகள் கல்லூரி நூலகராகப் பணிபுரிந்து, பெற்ற சம்பளம் அனைத்தையும் ஏழை மக்களின் நலனுக்காக செலவிட்டு, தமது சொந்தச் செலவிற்கு ஒரு உணவகத்தில் வேலை பார்த்தவர்.
- உலகில் எந்த நாட்டைச் சேர்ந்த மத்திய, மாநில அரசு ஊழியர்களோ, தனியார் நிறுவனத்தில் வேலை செய்பவர்களோ இவ்வாறு செய்ததில்லை என்பதால் அமெரிக்காவில் “ஆயிரம் ஆண்டுகளில் சிறந்த மனிதர்” (Man of Millinium) என்ற விருதுக்கு தேர்ந்தெடுக்கப்பட்டு, 6.5 மில்லியன் டாலர் (30 கோடி) பரிசாகப் பெற்றார். இதையும் குழந்தைகள் நலனுக்காக அளித்து உலகில் கோடிக்கணக்கானவர்களை வியப்பில் ஆழ்த்தினார்.
- தன் பங்கிற்குக் குடும்பத்தில் கிடைத்த ரூ.50 லட்சம் மதிப்புடைய சொத்தில் தனக்கென்று எதுவும் வைத்துக் கொள்ளாமல் மக்களுக்கு அளித்தார்
- சூப்பர் ஸ்டார் ரஜினிகாந்த பாலம் ஐயாவை தனது தந்தையாக தத்தெடுத்துக் கொண்டார். ஓரிரு மாதத்தில் தனது பழைய வசிப்பிடத்திற்கு நன்றியுடன் திரும்பினார்.
- ஏழைகளின் துயரினை நேரிடையாக அறிந்துகொள்ள 7 ஆண்டுகள் நடைபாதைவாசியாகவே வாழ்ந்தார். 30 ஆண்டுகளுக்கு முன்பாகவே தன் உடல் உறுப்புகளை மருத்துவக் கல்லுரிகளுக்குத் தானமாக எழுதி வைத்துவிட்டார்.
- கேம்பிரிட்ஜ் பல்கலைகழகம் A Most Notable intellectual in the World என்ற பட்டத்தை வழங்கியதுடன் நூலகத்துறைக்கு நோபல் பரிசு இருந்தால், அதனைப் பெறத் தகுதி இவருக்கு உண்டு என்ற குறிப்பையும் வழங்கியது.
- பிரபல கல்வியாளர் அரிமா லியோ முத்து சென்னை மையப்பகுதியில் பல கோடி மதிப்புள்ள வீட்டு மனையை பரிசாக அளித்தார். ஆனால், தனது கொள்கைக்கு முரணானது என இப்பரிசை ஏற்றுக்கொள்ள பணிவுடன் மறுத்துவிட்டார்கள்.
- ஐ.நா சபை விருது 20-ம் நூற்றாண்டின் இணையற்ற சாதனையாளராக ஐ.நா சபை உலகெங்கிலும் தேர்ந்தெடுத்த 20 பேர்களில் ஒருவர்.
- பாலம் ஐயா மருத்துவமனையில் இருந்தபோது மருத்துவச் செலவிற்காக மக்களிடம் ஒரு ரூபாய் வேண்டினார். இவரது வேண்டுகோளை மதித்து மேயர், சபாநாயகர், கவர்னர் மட்டுமல்லாமல் அன்றைய குடியரசுத்தலைவர் டாக்டர் ஏ.பி.ஜே. அப்துல்கலாம் அவர்களும் ஒரு ரூபாய் அனுப்பினார்கள்.
- கோடிக்கணக்கில் அள்ளிக் கொடுத்த இவர் ஏழைகளுக்குக் கிட்டாத உணவையோ, உடையையோ, இருப்பிடத்தையோ பயன்படுத்தாமல் எளிய வாழ்க்கை வாழ்ந்து வருபவர் என்பது குறிப்பிடத்தக்கது.
- பாலம் ஐயாவின் தந்தையார் பால்வண்ணநாதன், ஒரு கோவிலின் அறங்காவலராக இருந்தபோது கோவில் பணியாளர் கோவில் வளாகத்திலுள்ள பலா மரத்திலிருந்து ஒரு பலாப்பழத்தை எடுத்து வந்து வீட்டில் கொடுத்தார். அதில் சில சுளைகளை மனைவியும், குழந்தைகளும் சாப்பிட அதனை மாபெரும் குற்றமாகக் கருதி அதற்கு பிரயாச்சித்தமாக ஒரு வயலை கோவிலுக்கு எழுதி வைத்தார். அதன் இன்றைய மதிப்பு பல லட்சம்.
- பாலம் ஐயாவின் அன்னையார் தாயம்மாள்.  
1. எதற்காகவும் பேராசைப்படாதே.
2. ஏது கிடைத்தாலும் பத்தில் ஒன்றை தானம் செய்.
3. 'தினமும் ஓர் உயிருக்கு நல்லது செய்தால் வாழ்க்கையில் எப்பொழுதும் மகிழ்ச்சி நிலவும்' என்று தாயார் வழங்கிய அறிவுரையே அவரது அனைத்து சேவைகளின் மையமாகத் திகழ்கிறது.
# பிப்ரவரி 14 (திரைப்படம்)

***பிப்ரவரி 14*** 2005ல் எஸ். பி. ஹோசிமின் எழுதி இயக்கிய திரைப்படமாகும்.
# பிப்ரவரி 14 (திரைப்படம்)

## நடிகர்கள்

- பரத் - சிவா \ மிஸ்டர் எக்ஸ்
- ரேணுகா மேனன் - பூஜா
- வடிவேலு (நடிகர்)
- சத்யன் சிவகுமார்
- சந்தானம்
- சுமன் செட்டி
- பிரமிட் நடராஜன்
- ரவிபிரகாசு
- மயில்சாமி
# முதுமுனைவர் பட்டம்

**முதுமுனைவர் பட்டம்** (Post Doctoral Research) என்பது எந்த பொருளில் முனைவர் பட்டம் பெற்றாரோ அதே பொருள் குறித்து மேலும் கூராய்வு செய்து நிபுணத்துவம் பெறுவதாகும். முதுமுனைவர் பட்டத்திற்கான ஆய்வுக்காலம் அதிக பட்சம் ஐந்து ஆண்டுகளாகும்.  
1999-ஆம் ஆண்டு கணக்கீடுப்படி அறிவியல் (Science) எனும் ஆங்கில இதழில் வெளிவந்த கட்டுரைகளில் 43 விழுக்காடு கட்டுரைகள் முதுமுனைவர் ஆய்வு மாணவர்கள் எழுதியவை ஆகும்.  
ஐக்கிய அமெரிக்கா (USA) போன்ற நாடுகளில் முதுமுனைவர் ஆய்வு மாணவர்களுக்கு ஆண்டுக்கு 42,000 டாலர்கள் ஊதியம் அல்லது உதவித்தொகை வழங்கப்படுகிறது. ..  
ஐக்கிய அரசில் (United Kingdom) இயற்கை அறிவியலில் முனைவர் பட்டம் பெற்ற மாணவர்களில் 25 விழுக்காட்டினர் அதே துறையில் தொடர்ந்து முதுமுனைவர் பட்டத்திற்கான ஆய்வு மேற்கொள்கின்றனர். .
# தொல்பாணியியம்

, ''மழைக் காடொன்றில் புலிக்கும் எருமைக்கும் சண்டை", 1908-1909, ஏர்மிட்டேச் அருங்காட்சியகம், சென். பீட்டசர்சுபர்க்]]
**தொல்பாணியியம்** (Primitivism) என்பது, மேல் நாட்டினர் அல்லாத வரலாற்றுக்கு முந்தியகால மக்களின் வடிவங்களைத் தமது ஓவியப் படைப்புக்களில் பயன்படுத்திய ஒரு மேல் நாட்டுக் கலை இயக்கம் ஆகும். பால் கோகின் (Paul Gauguin) தனது ஓவியங்களில் தாகித்தி மக்களின் ஓவியங்களிலும், மட்பாண்டங்களிலும் காணப்பட்ட அலங்கார வடிவங்களைத் தனது ஓவியங்களில் பயன்படுத்தியமை இதற்கு எடுத்துக்காட்டு. தொல்பாணி ஓவியக்கலையில் இருந்து கடன் வாங்கியது நவீன ஓவியத்தின் வளர்ச்சிக்கு முக்கியமானது. வேறு கலை இயக்கங்களைச் சேர்ந்த என்றி ரூசோ (Henri Rousseau), மிக்கைல் லரியோனோவ் (Mikhail Larionov), பால் கிளீ (Paul Klee) போன்ற தொழில்முறை ஓவியர்களது ஓவியங்களுக்கும் "தொல்பாணியியம்" என்னும் சொல்லைப் பயன்படுத்துவது உண்டு.
# கிரேசு ஹாப்பர்

**கிரேஸ் முர்ரே ஹாப்பர்** (*Grace Murray Hopper*, திசம்பர் 9, 1906சனவரி 1, 1992) அமெரிக்க கணினியியலாளரும் ஐக்கிய அமெரிக்கக் கடற்படையில் ரியர் அட்மிரலாகப் பணியாற்றியவருமாவார். கணினியிலில் ஓர் முன்னோடியாக ஆர்வர்டு மார்க் I கணினியில் பணியாற்றிய முதல் நிரலாளர்களில் ஒருவரும், கணினிகளுக்கு முதன்முதலாக நிரல்மொழிமாற்றி எழுதியவரும் ஆவார். கணிப்பொறியை அடிப்படையாகக் கொள்ளாத நிரலாக்கமொழி குறித்த கருத்தாக்கத்தை உருவாக்கியவர் இவரே. இவரது கருத்தாக்கத்தின் வழியிலேயே உயர்நிலை கணினி நிரலாக்க மொழிகளில் முதலாவதான கோபால் (நிரலாக்க மொழி) உருவாக்கப்பட்டது.  
கணினியிலிருந்து ஓர் அந்துப்பூச்சி எடுக்கப்படுவதைக் கண்ட கிரேஸ் அதனையொட்டி கணினி நிரல்களில் வழு நீக்கப்படுவதற்கு இன்று பரவலாக பயன்படுத்தப்படும் *பூச்சி நீக்கம்* எனப் பொருள்படும் **டிபக்கிங்** என்ற சொல்லை உருவாக்கினார். அவரது சாதனைகளையும் கடற்படை பதவியையும் கருதி சிலநேரங்களில் "வியத்தகு கிரேசு" (*Amazing Grace*) எனக் குறிப்பிடப்படுகிறார். அமெரிக்கக் கடற்படையின் போர்க்கப்பல் ஒன்று (USS *Hopper* (DDG-70)) இவரது பெயரைத் தாங்கி உள்ளது; இதேபோல தேசிய ஆற்றல் ஆய்வு அறிவியல் கணினி மையத்தின் மீத்திறன் கணினி கிரே XE6க்கு இவரது பெயரிடப்பட்டுள்ளது.
# கருவூலம்

**கருவூலம்** (ஆங்கிலம்: Treasury) என்னும் சொல் அரசு-நிதியைப் பாதுகாத்து வழங்கும் இடம் ஆகும். இக்காலத்தில் இது அரசு நாணயங்களைப் பேணும் இடமாகத் திகழ்கிறது. இவை தலைமைக் கருவூலம், கிளைக்கருவூலம் என்னும் அமைப்புகளில் இயங்கிவருகின்றன.
# கருவூலம்

## பண்டைக்காலக் கருவூலங்கள்

பண்டைக்காலங்களில் அரசர்கள் தங்கள் செல்வங்களை நிதியறைகளில் சேமித்து வைத்தனர். அன்னியர்கள் படையெடுத்து வரும் போது இந்த நிதியறைகளில் சேமித்து வைக்கப்பட்டுள்ள செல்வங்களைக் கொள்ளையடித்துச் செல்வர். ஆகவே இந்த நிதியறைகள் மிகுந்த பாதுகாப்புடன் வலிமையானதாக அமைக்கப்பட்டு இருக்கும்.
# கருவூலம்

## சங்ககாலக் கருவூலங்கள்

தமிழ்நாட்டில் சங்ககாலத்தில் இருந்த கருவூலங்கள் பற்றிய செய்திகளைச் சங்கநூல்கள் குறிப்பிடுகின்றன.
- மாந்தை - சேர அரசர்களின் கருவூலம் **மரந்தை அல்லது மாந்தை** என்னும் துறைமுக நகரத்தில் இருந்தது. இமயவரம்பன் நெடுஞ்சேரலாதன் கடம்பர்களை வென்று கொண்டுவந்த செல்வத்தையும், இமயம் வரை வென்றதால் அடிபணிந்த மன்னர்கள் கொண்டுவந்து தந்த திறைச் செல்வத்தையும் இங்குப் பாதுகாத்தான்.
- குடந்தை - சோழர்களில் 'கொற்றச் சோழர்' எனப் போற்றப்பட்டவர்கள் **குடந்தை** நகரில் அரசுச் செல்வத்தைப் பாதுகாத்தனர்.
- காவிரிப்பூம்பட்டினம் - புகார்த் துறைமுகத்தில் அரசு விருந்தினர்களைப் பேணுவதற்காகச் அரசுச்செல்வம் வைக்கப்பட்டிருந்தது.
- மருங்கூர்ப் பட்டினம் என்னும் துறைமுகப் பட்டினத்தில் பாண்டியர் தம் கருவூலத்தை வைத்திருந்தனர்.
- மாவிலங்கை என்னும் தன் தலைநகரில் நல்லியக்கோடன் என்னும் வள்ளல்-அரசன் தன் கருவூலத்தை வைத்திருந்தான்.
- பாடலி என்னும் நகரில் நந்த அரசர்கள் கங்கை ஆற்று நீருக்கடியில் தம் கருவூலத்தை வைத்திருந்தனர்.
- செங்கண்மா – அரசன் செங்கண்மாத்து வேள் நன்னன் சேய் நன்னன் தன் கருவூலத்தை அவனது தலைநகரில் வைத்திருந்தான்.
# கருவூலம்

## வரலாற்றில் கருவூல அமைப்பு

கொளடில்யம் எனும் நூல் கருவூலம் (நிதியறை) அமைக்க வேண்டிய அமைப்பைக் குறிப்பிடுகிறது. அதன்படி,
1. நிதியறைகள் சதுர வடிவில் அமைந்திருக்க வேண்டும்.
1. அதன் நாற்புறமும் நீர்க்கசிவில்லாதபடி பள்ளம் தோண்டி இருக்க வேண்டும்.
1. அதன் நாற்புறமும் அடிப்பரப்பும் பெரிய கற்களையும்,பருத்து வயிரம் ஏறிய மரங்களாகிய பஞ்சரத்தையும்
1. நிலமட்டத்தோடு ஒத்த மூன்று தளங்களையும் பலவகை உள்ளறைகளையும் கொண்டிருக்க வேண்டும்.மூன்று தளங்களில் நீரும், கல்லும் விரவி இறுக்கப்பட்டு மேல், நடு, கீழ் தளங்களாக இருக்க வேண்டும்.
1. பொறிகளால் அமைக்கப்பட்ட ஏணிகளையும், தெய்வப்படிவம் அமைந்த கதவினையும் உடையதாக நிலவறை அமைதல் வேண்டும்.
# விறகு

**விறகு** (firewood) என்பது எரிக்கப் பயன்படும் மரத்துண்டுகளின் பெயராகும். இவை செங்கல் சூலைகளிலும் தொழிற்சாலைகளிலும் வீடுகளில் சமையலறைகளில் அடுப்புகளிலும் பயன்படுகின்றன. அடுப்புகளில் பயன்படுத்த அதிக சாம்பல் வராத, நன்றாக எரியக்கூடிய விறகுகளையே பயன்படுத்துவர். பாலை, முதிரை, வேம்பு, வீரை போன்ற மரங்களிலிருந்து செய்யப்படும் விறகுகள் குறிப்பிடத்தக்கவையாகும். சிலர் காடுகள், மலைகளின் பக்கம் சென்று அங்கு மரச் சுள்ளிகளையும் சிறு தடிகளையும் பொறுக்கி வந்து விறகாகப் பயன்படுத்துவர்.
# இராமய்யாவின் குடிசை

**இராமைய்யாவின் குடிசை** என்பது 1968 ஆம் ஆண்டு நடந்த கீழ்வெண்மணிப் படுகொலைகள் பற்றிய ஒரு தமிழ் ஆவணப் படம் ஆகும். இதனைத் தயாரித்து, இயக்கியவர் பாரதி கிருஷ்ணகுமார் ஆவார். இந்தத் திரைப்படம் அப்படுகொலைகளுக்கான சமூக, பொருளாதார, வரலாற்றுப் பின்னணி, நிகழ்வுகள், நிகழ்வைத் தொடர்ந்த வழக்குகள், பின் விளைவுகள் ஆகியவற்றை விவரிக்கிறது. இந்த ஆவணப்படம் 2005 ஆம் ஆண்டு வெளிவந்தது.
# வல்வை நூலகப் படுகொலைகள்

**1985 வல்வெட்டித்துறைப் படுகொலைகள்** அல்லது **வல்வை நூலகப் படுகொலைகள்** (*1985 Valvettiturai massacre*) என்பது 1985 மே 12 ஆம் நாள் யாழ்ப்பாண மாவட்டம், வல்வெட்டித்துறை நூலகத்தில் சுமார் 70 தமிழ்ப் பொதுமக்கள் இலங்கைப் படையினரால் படுகொலை செய்யப்பட்ட நிகழ்வாகும். இலங்கை இராணுவத்தினரால் சுற்றி வளைக்கப்பட்ட பொதுமக்கள் நகர நூலகத்துக்குள் செல்லுமாறு பணிக்கப்பட்டனர். அதன் பின்னர் நூலகம் இராணுவத்தினரால் குண்டு வைத்துத் தகர்க்கப்பட்டது. இந்நிகழ்வில் நூலகத்தினுள் இருந்த அனைத்துப் பொதுமக்களும் கொல்லப்பட்டனர்.
# அதிர்வெண்

அலைகள் மேலே உள்ளன. ஒவ்வொரு அலையும் தனக்கு மேலே உள்ள அலையை விட கூடுதல் அதிர்வெண் உடையது.]]
**அதிர்வெண்** அல்லது **அலைவெண்** (Frequency) என்பது ஒரு குறிப்பிட்ட நேர அலகிற்குள் எத்தனை முறை ஒரு சுழற்சி நிகழ்வு நிகழ்கிறது என்பதற்கான அளவையாகும். இதனை எளிமையாக விளக்க ஓர் ஊஞ்சலை எடுத்துக்கொள்ளலாம். ஊஞ்சலை ஆட்டிவிட்டால் அது அசையாது நிற்கும் நிலையில் இருந்து முன்னே நகர்ந்து எட்ட விலகி ஓர் எல்லைக்குப் போய், பிறகு மீண்டும் தொடங்கிய இடத்துக்கு வந்து, பின் எதிர்ப்புறமாகப் போய்ப் பின்னர் தொடங்கிய இடத்துக்கே வரும் பொழுது அது ஒரு சுழற்சி அடைகிறது. ஆனால் அது மேலும் முன்னும் பின்னுமாய் அலையும். ஒரு மணித்துளி நேரத்தை ஓர் அலகு நேரம் என்று எடுத்துக்கொண்டால், எத்தனை முழுச் சுழற்சிகள் அந்த நேரத்தில் நிகழ்ந்தன என்பது அதிர்வெண் அல்லது அலைவெண் ஆகும். ஒரு நொடிக்கு ஒரு முழு சுழற்சி என்னும் கணக்கு ஓர் ஏர்ட்சு (Hertz) என்று கூறப்பெறுகின்றது. முன்னர் இதனை நொடிக்கு ஒரு சுழற்சி (cycle per second) என்று குறித்தனர்.  
ஒலியலைகளும், ஒளியலைகளும் ஒரு குறிப்பிட்ட எல்லைகளுக்குள் நாம் உணருமாறு பண்புகள் கொண்டிருக்கும். ஒலியினது அதிர்வெண் அதன் சுருதியைத் தீர்மானிக்க உதவுகின்றது. அதிக அல்லது உயர்ந்த அதிர்வெண் கொண்ட துடிப்பலைகள் "கீச்" என்று உணரப்படும் அவை உயர்ந்த சுருதியுடையனவாகவும், குறைந்த அதிர்வெண்கள் கொண்ட ஒலியலைகள் (அடிவயிற்றில் இருந்து எழுவதுபோன்ற ஒலியாகிய) தாழ்ந்த சுருதி உடையனவாகவும் இருக்கும்.  
இதே போல ஒளியலையின் அதிர்வெண்ணைப் பொறுத்து, அதன் நிறம் தென்படுகின்றது. அதிக அதிர்வெண் கொண்ட காணக்கூடிய ஒளி அலைகள் நீலமாகவும், குறைந்த அதிர்வெண் கொண்ட அலைகள் சிவப்பு நிறமாகவும் கண்ணுக்குத் தெரியும்.
# அதிர்வெண்

## அளவீட்டு முறைகள்

### எண்ணிக்கை முறை

:ஒரு குறிப்பிட்ட காலத்தில், மீண்டும் மீண்டும் ஏற்படும் நிகழ்வு நிகழும் எண்ணிக்கைக் கணக்கிடப்பட்டு பின்னர் அந்த எண்ணிக்கைக் கால நீளம் மூலம் வகுக்கப்பட்டு அந்நிகழ்வின் அதிர்வெண் கணக்கிடப்பட்டது.  
எடுத்துக்காட்டாக, 15 வினாடிகளில் 71 முறைகள் நிகழும் நிகழ்வின் அதிர்வெண்:
:<math>f = \frac {71}{15 \,\mbox{sec}} \approx 4.7 \,\mbox{hertz} \,</math>
# அதிர்வெண்

## அளவீட்டு முறைகள்

### ஸ்ட்ரோபோஸ்கோப் முறை

ஸ்ட்ரோபோஸ்கோப் முறை என்பது பொருள்கள் சுழலும் அல்லது அதிர்வுறும் பொருட்களின் அதிர்வெண் அளவிடும் பழைய முறை ஆகும். ஸ்ட்ரோபோஸ்கோப் என்பது அளவிடப்பட்ட நேரச்சுற்றின் உதவியுடன் அதிர்வெண்ணைச் சரிசெய்து கொள்ளக்கூடிய ஒரு மிளிரும் ஒளிவிளக்கு. இந்த விளக்கு, சுழலும் அல்லது அதிர்வுறும் பொருளை நோக்கி செலுத்தப்பட்டு அதிர்வெண் மேலும் கீழும் சரிசெய்யப்படுகிறது. விளக்கின் அதிர்வெண்ணும் சுழலும் பொருளின் அதிர்வெண்ணும் சமமாக இருக்குப்போது அப்பொருளின் ஒரு சுழற்சி முழுமையடைந்து அது தனது பழைய நிலைக்குத் திரும்பும். ஸ்ட்ரோபோஸ்கோப்பின் அளவிடப்பட்ட நேரச்சுற்றிலிருந்து அதிர்வெண்ணைக் கண்டு கொள்ளலாம்.
# அதிர்வெண்

## அளவீட்டு முறைகள்

### அதிர்வெண் எண்ணி முறை

:அதிக அதிர்வெண்கள் பொதுவாக ஒரு அதிர்வெண் எண்ணி கொண்டு அளவிடப்படுகிறது. இது மீண்டும் மீண்டும் வரும் மின்னணு சமிக்ஞையின் மூலம் அதிர்வெண் கணக்கிடப்படும்.மேலும் ஒரு மின்னணு ஒளிப்படக்கருவி மூலம் முடிவு காட்டப்படுகிறது.
# அதிர்வெண்

## வரைவிலக்கணமும் அலகும்

அனைத்துலக அடிப்படை அலகின் படி, அதிர்வெண் ஏர்ட்சு (Hertz) என்ற அலகில் அளக்கப்படுகிறது. இந்தப் பெயரானது, ஜெர்மனியை சேர்ந்த இயற்பியலாளரான, என்றிக் ஏர்ட்சு அவர்களின் நினைவாக வழங்கப்பட்டது. ஒரு ஏர்ட்சு என்பது, ஒரு நிகழ்வில் ஒரு நொடியில் எத்தனை முழுச் சுழற்சிகள் இடம்பெறும் என்கின்ற அளவாகும்.
# அதிர்வெண்

## அதிர்வெண்ணை பொறுத்து அலையின் வகைப்பாடு

| அதிர்வெண் வரைமுறை(ஹெர்ட்ஸ்) | அலையின் வகை |  |
| --- | --- | --- |
| 20-20000 | செவியுணர் ஒலி |  |
| 10<sup>6</sup>-10<sup>10</sup> | ரேடியோ அலை |  |
| < 4×10<sup>14</sup> | மின்காந்த அலை |  |
| 4-8 ×10<sup>14</sup> | வானவில்லின் நிறங்கள் |  |
| 8×10<sup>14</sup>-10<sup>16</sup> | புற ஊதாக்கதிர் |  |
| >10<sup>16</sup> | எக்சு-கதிர்கள், காமாக் கதிர்கள் | } |
# அதிர்வெண்

## ஒளி இயற்பியல்

:ஒளி என்பது மின்சார மற்றும் காந்த புலங்களசையும் ஒரு பயணிக்ககூடிய மின்காந்த அலை ஆகும்.
ஒளியலையின் அதிர்வெண் அதன் நிறத்தைத் தீர்மானிக்கிறது:
4×10<sup>14</sup> ஹெர்ட்ஸ் கொண்டது சிவப்பு ஒளி; 8×10<sup>14</sup> ஹெர்ட்ஸ் கொண்டது ஊதா ஒளி;
இந்த வரைமுறைக்குள் (4-8 ×10<sup>14</sup> ஹெர்ட்ஸ்) இடையே வானவில்லின் அனைத்து மற்ற நிறங்களும் உள்ளன. மின்காந்த அலைகள், 4×10<sup>14</sup> ஹெர்ட்ஸினை விட குறைவாக அதிர்வெண் கொண்டிருக்கலாம். மனித கண்ணுக்கு புலப்படாத அத்தகைய அலைகள் அகச்சிவப்பு (IR) கதிர்வீச்சு என அழைக்கப்படுகின்றன. அதைவிடக் குறைந்த அதிர்வெண் அலை நுண்ணலை என அழைக்கப்படுகிறது. மற்றும் இன்னும் குறைந்த அலைவரிசைகளில் இது ரேடியோ அலை என அழைக்கப்படும். அதேபோல், ஒரு மின்காந்த அலை 8×10<sup>14</sup> விட அதிக ஹெர்ட்ஸ் அதிர்வெண் உடையதெனில் அத்தகைய அலைகள் புற ஊதாக் கதிர்களென (UV) அழைக்கப்படுகின்றன. அதைவிட அதிக அதிர்வெண் உடைய அலைகள் எக்சு-கதிர்கள் எனவும், காமாக் கதிர்கள் எனவும் அழைக்கப்படுகின்றன.
# அதிர்வெண்

## ஒலி இயற்பியல்

:ஒலி அலைகள் காற்று அழுத்தத்தின் மாற்றங்கள் மூலம் உருவாகின்றன. ஒலியின் சுருதியை அதன் அதிர்வெண் தீர்மானிக்கிறது. காதால் கேட்கக் கூடிய அதிர்வெண்கள் ஒரு குறிப்பிட்ட அதிர்வெண் வீச்சுக்குள் அமையும்.  
வாயுக்கள், திரவங்கள், திடப்பொருட்களில் ஒலி பயணிப்பது, இயந்திர அதிர்வுகள் மூலம் அறிந்து கொள்ளப்படுகிறது. ஒலி ஒரு வெற்றிடம் மூலம் பயணிக்காது.
# அதிர்வெண்

## அலைகளின் அதிர்வெண்

ஆவர்த்தன அலைகளின் அதிர்வெண் மற்றும் அலைநீளம் இடையே எதிர்மறையான தொடர்பு உண்டு; அதிர்வெண் f அலைநீளம் λ (லேம்டா) க்கு நேர்மாறான விகிதசமத்தில் உள்ளது. அலைவேகம் V ஐ அலைநீளம் λ ஆல் வகுக்க வருவது அதிர்வெண் f இற்கு சமமாக இருக்கும்:
:<math>
f = \frac{v}{\lambda}.
</math>
வெற்றிடத்தில் ஒளியின் வேகம் c ஆக இருக்க இம்மின்காந்த அலையின் அதிர்வெண்:
:<math>
f = \frac{c}{\lambda}.
</math>
ஒருநிற அலைகள் ஒரு ஊடகத்தில் இருந்து இன்னொரு ஊடகத்திற்கு செல்லும் போது அதன் அதிர்வெண் மாறுவது இல்லை. வேகம், அலைநீளம் ஊடகத்திற்கு தக்கவாறு மாறுகிறது.
# அதிர்வெண்

## அதிர்வெண் மற்றும் காலத்திற்கான தொடர்பு

ஆடியோ மற்றும் வானொலி போன்ற குறுகிய மற்றும் நெடிய அலைகள் வழக்கமாக அவற்றின் அலைவுகாலத்திற்கு பதிலாக அதிர்வெண் மூலம் விவரிக்கப்பட்டுள்ளன. இந்த பொதுவாக பயன்படுத்தப்படும் தொடர்புகள் கீழே பட்டியலிடப்பட்டுள்ளன
| 1 THz (10<sup>12</sup>) |
| --- |
# அதிர்வெண்

## அதிர்வெண்களின் வகைகள்

### மின்னியல் அதிர்வெண்

:மின்னியல் அதிர்வெண் என்பது மாறு மின்னழுத்தத்தின் அதிர்வெண் ஆகும். இது ஒரு நொடியில் மாறும் மின்னோட்ட விகிதம் ஆகும். இது இந்தியா, ஐரோப்பா, ஆப்பிரிக்கா, ஆஸ்திரேலியா, தென் அமெரிக்கா, ஆசியா மற்றும் ரஷ்யாவில் வீடு மற்றும் மின் நிலையங்களில் உள்ள மின்மாற்றிகளின் தற்போதைய அதிர்வெண் 50 ஹெர்ட்ஸ் ஆகும். அதேசமயம் இது வடஅமெரிக்கா மற்றும் வட தென்அமெரிக்காவில் உள்ள வீடு மற்றும் மின் நிலையங்களில் உள்ள மின்மாற்றிகளின் தற்போதைய அதிர்வெண் 60 ஹெர்ட்சு ஆகும். இந்த அதிர்வெண்தான் மின்தூண்டல் மற்றும் மின்மாற்றிகளின் செயல்பாட்டுக்குக் காரணமாகும்.
# அதிர்வெண்

## அதிர்வெண்களின் வகைகள்

### கோண அதிர்வெண்

:கோண அதிர்வெண் (Angular frequency) ω என்பது கோண இடப்பெயர்ச்சியின் (θ) மாற்ற வீதமாகும்.
::<math>y(t) = \sin\( \theta(t) \) = \sin(\omega t) = \sin(2 \pi f t).\,</math>  
::<math>\frac{d \theta}{dt} = \omega = 2\pi f.\,</math>  
கோண அதிர்வெண்ணிண் அலகு ரேடியன்/நொடி.
# அதிர்வெண்

## அதிர்வெண்களின் வகைகள்

### வெளி அதிர்வெண்

:வெளி அதிர்வெண் (Spatial frequency) என்பது பொதுவான அதிர்வெண்ணை ஒத்ததாகும். ஆனால் நேர அச்சிற்குப் பதில் ஒன்று அல்லது ஒன்றுக்கு மேற்பட்ட வெளி இடப்பெயர்ச்சி அச்சுகள் பயன்படுத்தப்படுகின்றன. எடுத்துக்காட்டாக:
::<math>y(t) = \sin\( \theta(t,x) \) = \sin(\omega t + kx) \,</math>  
::<math>\frac{d \theta}{dx} = k .\,</math>
# அதிர்வெண்

## அதிர்வெண்களின் வகைகள்

### செவியுணர் அதிர்வெண்

செவியுணர் அதிர்வெண் என்பது 20-20000 ஹெட்சு வரையுள்ள அலைகள் ஆகும்.
# அதிர்வெண்

## அதிர்வெண்களின் வகைகள்

### மின்காந்த அதிர்வெண்

:மின்காந்த நிறமாலை என்பது 20000 ஹெர்ட்சுக்கு அதிகமான அதிர்வெண் கொண்ட அலைகள் ஆகும். அவை புலப்படும் ஒளி, அகச்சிவப்பு அல்லது புற ஊதா கதிர்கள், ரேடியோ அலைகள், எக்ஸ் கதிர்கள் என பல வகைப்படும்.
# அதிர்வெண்

## அலைவுக்காலம்

ஒரு முழு அலைவை நிறைவு செய்யத் தேவைப்படும் கால அளவே **அலைவுக்காலம்** (period) ஆகும். இது இயற்பியலில் **'T**' எனும் ஆங்கில எழுத்தின் மூலம் குறிக்கப்படுகின்றது.  
அலைவுக்காலம், *T*, அதிர்வெண்ணின் பெருக்கல் நேர்மாறு ஆகும்:
:<math>T = \frac{1}{f}</math>  
அலைவுக்காலத்தின் அலகு அனைத்துலக முறை அலகுகளில் (SI) செக்கண்டு ஆகும்.
# அதிர்வெண்

## விம்மல்கள்

சற்றேறக்குறைய சம அதிர்வெண்கள் கொண்ட இரண்டு அலைகள் ஊடகமொன்றில் ஒரே திசையில் பயணிக்கும்போது ஒன்றுடன் மற்றொன்று மேல் பொருந்தி விம்மல்கள் உருவாகின்றன. தொகுபயன் ஒளியின் வீச்சும், செறிவும், ஒரு புள்ளியில் சீரான கால இடைவெளியில் இதன் காரணமாக அதிகரிக்கவும் குறையவும் செய்கிறது.இவ் ஒலிச் செறிவு பெரும அளவிற்கு அதிகரிப்பதை ஒலியின் வளர்ச்சி என்றும், சிறும அளவிற்கு குறைவதைத் தேய்வதை ஒலியின் தேய்வு என்றும் அழைக்கப்படுகிறது.அதாவது, விம்மல்கள் எனப்படுவது சற்றேறக்குறைய சம அதிர்வெண்கள் கொண்ட இரு ஒலி அலைகள் குறுக்கிடுவதால் உண்டாகும் ஒலி வளர்ச்சி மற்றும் ஒலித் தேய்வு நிகழ்வாகும்.  
ஒரு நொடியில் தோன்றும் விம்மல்களின் எண்ணிக்கையானது, அடுத்தடுத்த இரு பெருமங்களுக்கான கால இடைவெளியின் தலைகீழியாகவோ அல்லது இரு சிறுமங்களுக்கான கால இடைவெளியின் தலைகீழியாகவோ அமையும்.
# அதிர்வெண்

## விம்மல்களின் பயன்கள்

- விம்மல்கள் இரு அதிர்வுறும் பொருள்களின் அதிர்வேங்களைச் சமமாக்கி ஒரே அதிர்வூட்டுவதற்குப் பயன்படுகின்றன.உதாரணத்திற்கு, சுரமானிக் கம்பியின் அதிர்வெண்ணை இசைக்கவை ஒன்றின் அதிர்வெண்ணிற்கு விம்மல்களைக் கொண்டு சமப்படுத்திட இயலும். அதிர்வூட்டப் பெற்ற இசைக்கவையைச் சுரமானியின் மீது பொருந்தச் செய்யும்போது சுரமானிக் கம்பியின் அதிர்வெண்ணும் இசைக்கவையின் அதிர்வெண்ணும் சற்றேறேக்குறைய சமமாக இருக்குமேயானால் விம்மல்கள் வெளிப்படும்.கம்பியின் நீளத்தைச் சரிசெய்திடும்போது விம்மல்களின் எண்ணிக்கைக் குறைந்து இறுதியில் பூச்சியமாகும். தற்போது சுரமானிக் கம்பியின் அதிர்வெண்ணும் இசைக்கவையின் அதிர்வெண்ணும் சமமாகக் காணப்படும். பெரும்பாலான இசைக்கருவிகளில் இத்தகைய முறையானது பயன்படுத்தப்பட்டு ஒத்ததிர்வு உருவாக்கப்படுகின்றன.
- அதுபோல்,விம்மல்களைப் பயன்படுத்தி இசைக்கவை ஒன்றின் அதிர்வெண்ணைக் கண்டுபிடிக்க இயலும். அதிர்வெண் N உடைய படித்தற இசைக்கவையை, அதிர்வெண் தெரியாத இசைக்கவையுடன் சேர்த்து அதிர்வூட்டம் செய்ய வேண்டும். அப்போது ஒரு நொடியில் உருவாகும் விம்மல்களின் எண்ணிக்கை n எனில் தெரியாத அதிர்வெண் N+/-n ஆகும். தெரியாத அதிர்வெண் கொண்ட இசைக்கவையில் சிறிதளவு தென் மெழுகினை ஒட்டி, அதிர்வெண் குறைக்கப்படுதல் வேண்டும். மறுபடியும் மேற்குறிப்பிட்ட இரு இசைக்கவைகளையும் ஒருங்கே அதிர்வூட்டப்படுத்திடுதல் வேண்டும். தற்போது, விம்மல்களின் எண்ணிக்கை முன்பைவிட மிகுதி எனில், தெரியாத அதிர்வெண் N-n ஆகும். விம்மல்களின் எண்ணிக்கை முன்பைவிடக் குறைவு எனில், தெரியாத அதிர்வெண் N+n ஆகும்.
# பந்திப்பூர் தேசியப் பூங்கா

**பந்திப்பூர் தேசியப் பூங்கா** (ஆங்கிலம்: Bandipur National Park) 1974 ஆம் ஆண்டில் உருவாக்கப்பட்டது. இந்த தேசியப் பூங்காவில் புலிகள் பாதுகாப்புத் திட்டம் அமுல்படுத்தப்பட்டுள்ளது. இந்த தேசியப் பூங்காவானது இந்தியாவின் கர்நாடகம் மாநிலத்தில் அமைந்துள்ளது. ஒரு காலத்தில் இப்பகுதி மைசூர் அரசரின் தனிப்பட்ட வேட்டைக் களமாக இருந்தது. 1941 ஆம் ஆண்டிலேயே இப்பகுதி வேணுகோபால் வனவிலங்குப் பூங்கா என்ற பெயரால் அறியப்பட்டது. தமிழ்நாட்டின் முதுமலையும் கேரளாவின் வயநாடும் இதற்கு எல்லைகளாக உள்ளன.  
இந்தத் தேசியப் பூங்காவானது பல்வேறு வகையான வன விலங்குகள் வாழும் இடமாக உள்ளது. இங்கு சுற்றுலா வருபவர்களின் வாகனங்களில் அடிபட்டு விலங்குகள் மரணமடைகின்றன. எனவே இங்கு வாகனங்கள் செல்வதற்குக் கட்டுப்பாடு உள்ளது.  
இந்தப் பூங்கா 874 சதுர கிலோமீட்டர்கள் பரப்பளவில் அமைந்துள்ளது. மைசூரிலிருந்து 80 கிலோமீட்டர்கள் தொலைவிலுள்ளது. தக்காண பீடபூமியும் மேற்குத் தொடர்ச்சி மலை இணையும் இடத்தில் கடல் மட்டத்திலிருந்து 680 மீட்டர்கள் உயரத்தில் அமைந்துள்ளது. இதன் காரணமாய் இப்பூங்காவானது பல்லுயிரிகளின் முக்கிய வாழ்விடமாய் உள்ளது.
# பந்திப்பூர் தேசியப் பூங்கா

## காட்டுத்தீ

2019 ஆம் ஆண்டு பிப்ரவரி மாதம் ஏற்பட்ட காட்டுத்தீயின் காரணமாக 15,450 ஹெக்டேர் காட்டுப் பகுதிகள் பாதிப்புக்குள்ளாகின.
# முடிவின் ஆரம்பம்

**முடிவின் ஆரம்பம்** என்பது கூடங்குளம் அணு ஆலைக்கு எதிரான போராட்டம் பற்றிய ஒர் ஆவண நிகழ்படம் ஆகும். இது தமிழ்நாட்டு ஆற்றல் பற்றாக்குறைக்கான காரணங்கள், அணு ஆலை அதைத் தீர்க்குமா, அணு ஆலை ஆற்றல் உற்பத்திக்கு உகந்த ஒரு முறையா என்று ஆய்கிறது. இந்த ஆவணப் படத்தை சிவா இயக்கி உள்ளார்.
# சண்டோலி தேசியப் பூங்கா

**சண்டோலி தேசியப் பூங்கா** (ஆங்கிலம்: Chandoli National Park (இந்தி: चांदोली राष्ट्रीय उद्यान) இந்தியாவின் மகாராஸ்டிரம் மாநிலத்தில் அமைந்துள்ளது. இந்தத் தேசியப் பூங்காவானது 2004 ஆம் ஆண்டு மே மாதம் உருவாக்கப்பட்டது. இது 317.67 சதுர கிலோமீட்டர்கள் பரப்பளவில் அமைந்துள்ளது. இங்கு 2007 ஆம் ஆண்டு மே மாதம் 21 ஆம் தியதி முதல் புலிகள் பாதுகாப்புத் திட்டம் அமுலில் உள்ளது. தற்போது இங்கே 9 புலிகளும் 66 சிறுத்தைகளும் உள்ளன.இந்தப் பூங்காவானது *சண்டோலி அணை*க்கட்டின் அருகில் உள்ளது. இதன் அமைவிடம் 73°40' & 73°53' E மற்றும் 17°03' & 17°20'N ஆகும்.
இங்கு 23 வகையான பாலூட்டி இனங்கள், 122 வகையான பறவை இனங்கள், 20 வகையான ஊர்வன இனங்கள் உள்ளன. வங்காளப் புலி, இந்தியச் சிறுத்தை, அணில்கள், கரடிகள்,காட்டெருது போன்றவை அதிகம் காணப்படுகின்றன.
# தார்ரா தேசியப் பூங்கா

**தார்ரா தேசியப் பூங்கா**(ஆங்கிலம்: Darrah National Park, இந்தி:दर्राह राष्ट्रीय उद्यान) வட இந்தியாவின் ராஜஸ்தான் மாநிலத்தில் அமைந்துள்ளது. இந்த தேசியப் பூங்காவானது 2004 ஆம் ஆண்டு உருவாக்கப்பட்டது. ஏற்கனவே இருந்த *ஜஸ்வந்த் சாகர் வனவிலங்குகள் காப்பகம்*, *சம்பல் வனவிலங்குகள் காப்பகம்* மற்றும் *தார்ரா வனவிலங்குகள் காப்பகம்* ஆகிய வனவிலங்குகள் காப்பகத்தை இணைத்து இந்தத் தேசியப் பூங்கா உருவாக்கப்பட்டது. இப்பகுதியானது பண்டையக் காலத்தில் *கோட்டா* பகுதியை ஆண்ட மன்னர்களின் வேட்டைக் களமாக இருந்து வந்துள்ளது. பாரதிய ஜனதாக் கட்சியின் ஆட்சிக் காலத்தில் *ராஜீவ் காந்தி தேசியப் பூங்கா* என்ற பெயர் *தார்ரா தேசியப் பூங்கா* என மாற்றம் செய்யப்பட்டது.
# வலைவாசல்:ஆசியா/சிறப்புப் படங்கள்

இது **விக்கிப்பீடியாவிலுள்ள ஆசியா தொடர்பான சிறப்புப் படங்களைக்** கண்டறிந்து தகுந்த விளக்கமளித்து வலைவாசல் ஆசியாவில் காட்சிபடுத்தும் திட்டமாகும்.  
இங்குள்ள படங்கள் விக்கிப்பீடியாவின் ஆசியா வலைவாசலின் ஒரு பிரிவான **சிறப்புப் படம்** என்ற பகுதியில் காட்சிப்படுத்தப்படும்.  
தாங்களும் ஆசியா வலைவாசலில் காட்சிப்படுத்துவதற்கான சிறப்பு படத்தினைப் பரிந்துரைக்கலாம். இங்குள்ள காப்பகமானது, வலைவாசலில் காட்சிப்படுத்தப்படும் வரிசையின் அடிப்படையில் ஒழுங்குபடுத்தப்பட்டுள்ளது.
# வலைவாசல்:ஆசியா/சிறப்புப் படங்கள்

## வடிவ உள்ளீடு

<pre>  
</pre>
# வலைவாசல்:ஆசியா/சிறப்புப் படங்கள்

## 1

வலைவாசல்:ஆசியா/சிறப்புப் படம்/1
# வலைவாசல்:ஆசியா/சிறப்புப் படங்கள்

## 2

வலைவாசல்:ஆசியா/சிறப்புப் படம்/2
# கோவிந்த் பாசு விகார் காட்டுயிர் காப்பகம்

**கோவிந்த் பாசு விகார் வனவிலங்கள் காப்பகம்** (ஆங்கிலம்: Govind Pashu Vihar Wildlife Sanctuary) இந்தியாவின் உத்தராகண்டம் மாநிலத்தில் உத்தராகாசி எனும் இடத்தில் அமைந்துள்ளது. இந்தப் பூங்காவானது 1955 ஆம் ஆண்டு மார்ச் மாதம் 1 ஆம் தியதி உருவாக்கப்பட்டது. இதன் பரப்பளவு மொத்தம் 957 சதுர கிலோமீட்டர்கள் ஆகும். இந்திய அரசு பனிச்சிறுத்தை பாதுகாப்புத் திட்டத்தை இந்தப் பூங்காவில் அமுல்படுத்தியுள்ளது. இங்கு சிறுத்தை (மிருகம்), பொன்னாங் கழுகு, எலும்புண்ணிக் கழுகு, சிறுத்தை, கரடி மற்றும் கரும்பருந்து போன்றவை மிகுதியாகக் காணப்படுகின்றன.